Diari Oficial de la Generalitat Valenciana


Sumari del DOGV 4199, del 27-02-2002 (2002/1886)

RESOLUCIÓ de 18 de febrer de 2002, del president del Consell d'Administració de l'Entitat de Sanejament, per la qual s'estableix un programa d'ajudes per a la presa de mostres i anàlisi realitzades, per laboratori homologat i associades a la Declaració de Producció d'Aigües Residuals que preveu el Decret 193/2001, de 18 de desembre, del Govern Valencià, el cost de les quals serà atés per l'Entitat de Sanejament fins un import màxim total de 300.000 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4199

Data del DOGV
:   27-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/1886


Data del document
:   18-02-2002

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * sanejament
    * anàlisi de l'aigua
    * suport econòmic
    * aigua residual
    * petita i mitjana indústria

RESOLUCIÓ de 18 de febrer de 2002, del president del Consell d'Administració de l'Entitat de Sanejament, per la qual s'estableix un programa d'ajudes per a la presa de mostres i anàlisi realitzades, per laboratori homologat i associades a la Declaració de Producció d'Aigües Residuals que preveu el Decret 193/2001, de 18 de desembre, del Govern Valencià, el cost de les quals serà atés per l'Entitat de Sanejament fins un import màxim total de 300.000 euros. [2002/1886]
  
L'article 26 del Decret 266/1994, de 30 de desembre, del Govern Valencià imposa l'obligatorietat de presentar una Declaració de Producció d'aigües residuals a tots aquells subjectes passius del cànon de sanejament per usos industrials, la activitat dels quals estiga inclosa en els apartats B, C, D o E de la Classificació Nacional d'Activitats Econòmiques (CNAE-1993).
  
De conformitat amb l'esmentat Decret la Declaració de Producció d'Aigües Residuals havia de presentar-se una sola vegada per cada local, instal·lació o explotació.
  
Per la seua part, el Decret 193/2001, de 18 de desembre, pel qual es modifica el Reglament sobre el Règim Econòmic-Financer i Tributari del Cànon de Sanejament aprobat mitjançant Decret 266/1994, de 30 de desembre, del Govern Valencià, estableix que l'esmentada Declaració de Producció d'Aigües Residuals ha de presentar-se per cada local, instalació o explotació industrial una vegada cada quatre anys, sense perjuí de la seua presentació en els casos en que es produïsca una modificació de les circumstàncies de producció d'aigües residuals per qualsevol dels motius ressenyants en la norma.
  
Així mateix es preveu que la Declaració es presente acompanyada d'un informe d'assaig de tots i cadascun dels abocaments declarats. Quant es declare un únic abocament procedent d'aparells sanitaris, la Declaració de Producció d'Aigües Residuals haurà d'anar acompanyada de l'oportuna certificació de tècnic independent sobre la dita circumstància, no sent necessarià la realització del corresponent anàlisi de l'abocament.
  
El citat Decret de modificació, la entrada en vigor del qual es va produir el passat 1 de gener de 2002, estableix un termini de sis mesos, comptats des d'aquella, per a la presentació de la Declaració de Producció d'Aigües residuals, amb independència de les declaracions anteriorment presentades.
  
La disposició addicional del Decret 266/1994 preveu que l'Entitat de Sanejament puga habilitar programes d'ajuda, a fi de facilitar als subjectes obligats per la norma, el compliment de la Declaració de Producció d'Aigües Residuals.
  
Ja en 1995, es va arbitrar la prestació d'un servei d'assesorament tècnic permanent a les indústries de la Comunitat Valenciana que estaven obligades a presentar la Declaració de Producció d'Aigües Residuals.
  
Després de la reforma operada, l'objectiu en este moment es destinar, fins a l'acabament del termini voluntari de presentació de declaracions, una determinada quantía per a sufragar el cost de presa de mostres i anàlísi a realitzar per laboratori homologat associats a la declaració,, facilitant així a les empreses que reunisquen determinat requisits el compliment de la seua obligació de declarar als efectes del cànon de sanejament les seues dades de producció d'aigües residuals.
  
Per aixó, i d'acord amb les atribucions que em confereix l'article novè apartat 8 del decret 170/1992, de 16 d'octubre del Govern Valencià, resolc:
  
1. Establir un programa d'ajudes de presa de mostres i anàlisi, associades a la Declaració de Producció d'Aigües residuals, a realitzar per laboratori homologat, el cost de les quals serà atés per l'Entitat d'Sanejament fins un import màxim total de 300.000 euros.
  
2. Podran acollir-se al present programa d'ajuda, durant el període voluntari de presentació de declaracions, els subjectes passius del Cànon de sanejament que resulten obligats a presentar la Declaració de Producció d'Aigües Residuals, sempre que el nombre de treballadors dels quals siga inferior a 30, i la xifra de negocis no ultrapasse de 3.000.000 euros, acreditant aquells aspectes per mitjà d'instància dirigida a l'Entitat Pública de Sanejament.
  
No queden sotmesos al present programa aquells casos en que tots els punts d'abocament del establiment sigue exclusivament d'origen sanitari o domèstic, al no ser precisa la caracterització dels abocaments.
  
3. El cost de presa de mostres i anàlisi serà assumit per l'Entitat de Sanejament per rigorós ordre de recepció d'instàncies, fins a la finalització del import esmentat en el paràgraf primer.
  
4. Donar publicitat al contingut d'aquesta resolució als efectes de donar als sectors implicats la possibilitat d'acollir-se a aquest programa d'ajudes per a la presa de mostres i realització d'anàlisi.